Source: https://tax-fin-lex.si/Zbirke/SodnaPraksaList?nodeId=a394eb5d-0fc7-462f-82a1-c02fed9f30f5
Timestamp: 2020-01-25 06:05:52+00:00
Document Index: 6086437

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'Sodišče ']

VSL sklep I Cpg 193/2000
VSL04286
ZOR člen 69, 69/2, 73, 69, 69/2, 73.
oblika pogodbe - obličnost
Za pogodbo o delu (600. člen ZOR) ni predpisana pismena oblika. Pogodbo, za katero je bila dogovorjena posebna oblika, je mogoče dopolniti ali kako drugače spremeniti tudi z neobličnim sporazumom (2. odst. 69. člena ZOR). Takšna pogodba pa je veljavna tudi, če sta stranki v celoti ali v pretežnem delu izpolnili svoje obveznosti (73. člen ZOR), kot v pritožbi pravilno navaja tudi pritožnica. Zato zgolj iz razloga neobstoja dodatne pogodbe ali aneksa, še ni mogoče zavrniti tožbenega zahtevka na plačilo dodatnih del.
VSL sklep I Cp 1163/2001
VSL48001
ZNP člen 19, 19/1, 20, 19, 19/1, 20. ZIKS člen 145, 145/1, 145, 145/1. ZPP člen 199, 199/1, 199, 199/1.
razveljavitev - udeleženec v postopku - stranska intervencija - pravni interes
Premoženje oziroma vrednost premoženja v tem postopku se vrača po določilih ZIKS, po katerem se v primeru razveljavitve kazni zaplembe premoženja zaplenjeno premoženje oziroma njegova vrednost vrne obsojencu oziroma njegovim dedičem (1. in 3. odst. 145. čl. ZNP). Predlagatelj je obsojenkin zakoniti dedič, X pa njena oporočna dedinja. X kot oporočna dedinja ima zato nedvomno pravni interes v postopku oziroma njen pravni interes utegne biti s sodno odločbo prizadet. Kdor ima pravni interes, da v pravdi, ki teče med drugimi, zmaga ena od strank, se lahko pridruži tej stranki (1. odst. 199. čl. ZPP). Narava razmerij, ki se urejajo v nepravdnem postopku, pogosto zahteva, da odločba učinkuje proti širšemu krogu oseb, kot so pravdne stranke (v formalnem pogledu torej tožnik - oseba, ki vloži tožbo - in toženec - oseba, zoper katero tožnik vloži tožbo), lahko celo proti njihovi volji. Zato ZNP kot udeležence v nepravdnem postopku opredeljuje predlagatelja postopka, osebo, proti kateri je predlog vložen (nasprotni udeleženec), osebo, glede katere se vodi postopek oziroma osebo, na katero se sodna odločba neposredno nanaša, ter osebo, katere pravni interes utegne biti s sodno odločbo prizadet (1. odst. 19. čl. ZNP). Postopka se torej lahko udeležujejo vse tiste osebe, katerih pravni položaj (njihove pravice ali obveznosti) bo(do) ali utegne(jo) biti prizadet(e) s sodno odločbo - nepravdnega postopka se torej poleg formalnih udeležencev (predlagatelja postopka in osebe, proti kateremu je predlog vložen - nasprotnega udeleženca) lahko udeležujejo tudi t.i. materialni udeleženci. Zaradi tako široke opredelitve udeleženca v nepravdnem postopku pa institut intervencije v tem postopku niti ni potreben. Prijavo intervencije X je zato treba pravno pravilno opredeliti kot prijavo udeležbe v nepravdnem postopku (20. čl. ZNP).
VSL sodba in sklep I Cp 1222/2000
VSL48023
ZOR člen 103, 103/1, 103, 103/1.
Ponovna prodaja nepremičnine, na kateri je lastnik z izročitvijo v dejansko posest tretjim izgubil vsa lastninskopravna upravičenja, je v nasprotju z moralo in zato prepovedana v smislu določbe 2. odst. 4. člena ZTLR.
VSL sklep III Cp 2436/2001
VSL48406
ZIZ člen 168, 168/4, 168, 168/4. ZPP člen 365, 365/1, 365, 365/1.
pravni interes - vknjižba lastninske pravice
Dolžnik nima pravnega interesa za pritožbo zoper sklep, s katerim sodišče dovoli vknjižbo lastninske pravice na njegovo ime (168/4. čle ZIZ).
VSL sodba I Cp 154/2000
VSL48046
ZOR člen 154, 154/1, 154, 154/1. SPLOŠNI POGOJI ZA DOBAVO IN ODJEM ELEKTRIČNE ENERGIJE člen 15, 15/4, 23, 15, 15/4, 23.
krivdna odgovornost - požar
Ker je električna napeljava neločljivo povezana s strešnim nosilcem, ta pa je v skladu s 15/4 členom Splošnih pogojev del dobaviteljevega omrežja, je dobavitelj dolžan skrbeti za tehnično brezhibnost tega dela napeljave.
VSL sklep I Cp 450/2001
VSL47184
ZPP člen 316, 316/4, 338, 338/3, 316, 316/4, 338, 338/3.
sodba na podlagi pripoznave - zmota
Toženec pa v svoji vlogi, ki jo je vložil pri sodišču v pritožbenem roku in ki jo je res naslovil z "preklic izjave", zatrjuje, da je dal izjavo o pripoznavi v zmoti. Zatrjuje torej napako volje pri podajanju izjave o pripoznavi. To pa je eden od razlogov, ki jih toženec lahko uveljavlja v okviru rednega pravnega sredstva oziroma pritožbe (3. odstavek 338. člena ZPP).
VSL sklep III Cp 3221/2001
VSL48408
Odvetniška tarifa člen 33, 33.
Nagrado po tarifni št. 33 Odvetniške tarife je mogoče priznati poleg nagrade za sestavljanje vlog le takrat, kadar je šlo za kak poseben oziroma dodaten nasvet, mnenje, udeležbo na konferencah ipd., skratka za opravilo, ki je presegalo običajno odvetnikovo delo, ki ga mora vložiti v sestavo tožbe, predloga za izvršbo, pripravljalne vloge itd., in v katero spada tudi posvet s stranko in pregled listin (vloge namreč ni mogoče sestaviti brez posveta s stranko in zlasti predloga za izvršbo tudi ne brez pregleda listin).
VSL sodba in sklep II Cp 1287/2001
VSL48818
ZOR člen 199, 199.
nepremoženjska škoda - objava sodbe
Objava sodbe mora biti kot sankcija sorazmerna posegu v oškodovančeve osebnostne pravice. V primeru, ko je lahko razžaljenega prepoznal le omejen krog ljudi, objava sodbe ni utemeljena in ni v skladu z namenom, ki naj se doseže z odškodnino.
VSL sklep I Cpg 1429/2001
VSL04332
ZIZ člen 270, 270/1, 270/3, 270, 270/1, 270/3.
začasna odredba - zavarovanje denarne terjatve - neznatna škoda - prepoved razpolaganja z nepremičninami
Bistvo stvarnega jamstva ni v prepovedi razpolaganja s stvarjo, ki je predmet takšnega zavarovanja, temveč zgolj v obremenitvi v korist konkretnega upnika, ki učinkuje proti drugim. Izhodišče presoje o pomenu posega v pravico razpolaganja z nepremičnino, ki je bistveni del upravičenj lastnika, je, da zanj takšen poseg pomeni prikrajšanje, ki ga je moč izenačiti s pojmom škode, ki ni neznatna.
VSL sklep I Cpg 970/2001
VSL04408
ZPPSL člen 144, 144/1, 144/2, 144, 144/1, 144/2. ZPP člen 208, 208/1, 208, 208/1.
prekinitev postopka - nadaljevanje postopka - prekluzivni rok - ugotovitev prerekane terjatve - pravni interes
Določilo 2. odst. 144. čl. ZPPSL je treba razlagati v povezavi s 1. odst. istega člena. Stečajni senat zato ne bo upošteval le tistih terjatev, za katere "upnik ni v predpisanem roku začel postopka" za ugotovitev prerekane terjatve. "Predpisani rok" je rok iz 1. odst. 144. čl. ZPPSL. Ta rok je prekluziven. To pa pomeni, da je to rok, v katerem mora upnik opraviti neko dejanje, od katerega je odvisna ugotovitev prerekane terjatve, ker sicer izgubi možnost opraviti to dejanje in s tem možnost voditi postopek zaradi ugotovitve prerekane terjatve. Po 1. odst. 208. čl. ZPP nadaljevanje prekinjenega pravdnega postopka ni več odvisno od procesnega dejanja tožeče stranke. Čim pa je tako, tožeča stranka ne more biti prekludirana glede predloga za nadaljevanje postopka, saj nadaljevanje prekinjenega postopka ni bilo v njeni dispoziciji.
VSL sodba I Cp 1261/2000
VSL48014
SZ člen 24, 24/4, 29, 24, 24/4, 29.
aktivna legitimacija upravnika - stroški - obratovalni stroški
Določba 29. člena Stanovanjskega zakona upravniku ne podeljuje aktivne legitimacije v sporu zaradi plačila stroškov, ki se izterjujejo v tej pravdni zadevi, torej stroškov, ki so vezani na samo stanovanje in stroškov, ki so vezani na uporabo skupnih prostorov, delov in naprav stanovanjske hiše in funkcionalnega zemljišča (obratovalnih stroškov v smislu četrtega odstavka 24. člena SZ). Določba 29. člena SZ ureja le položaj upravnika kot zastopnika lastnikov v sporih o njihovih pravicah in koristih po tem zakonu.
VSL sklep II Cpg 1139/2001
VSL04584
ZIZ člen 101, 101-4, 101-5, 102, 102/1, 101, 101-4, 101-5, 102, 102/1.
novo izvršilno sredstvo - rubež
Izračuna zarubljivega dela dohodka ni moč opreti na seštevek vseh dohodkov dolžnikove družine. Po določbi 4. in 5. odst. 101. člena ZIZ so prejemki iz naslova otroškega dodatka in štipendij iz izvršbe. Sicer pa ne gre za dolžnikove prejemke. Zarubljivi del plače se obračuna le od dolžnikove plače. Višina otroških dodatkov in štipendij se upošteva le v smislu znižanja dolžnikove preživninske obveznosti.
VSL sklep I Cpg 969/2000
VSL4931
ZPP člen 154, 154/2, 319, 319/2, 319/3, 154, 154/2, 319, 319/2, 319/3.
pobotni ugovor - nasprotna tožba - stroški postopka
Glede na postavljen pobotni ugovor tožena stranka ne more v zvezi z isto terjatvijo vložiti še nasprotne tožbe. Tako nasprotno tožbo bi moralo namreč sodišče prve stopnje zavreči. Pri odmeri stroškov, ki so strankama nastali v postopku po tem, ko je sodišče druge stopnje zadevo vrnilo v nov postopek, je treba upoštevati znižano vrednost sporenga predmeta.
VSK sklep I Cp 428/2001
VSK00696
ZST člen 28, 28. ZPP člen 180/1, 180/4, 180/1, 180/4.
tožba - vsebina tožbe - izterjava neplačane takse
Tožnik je skladno z določbo 1. odst. 180. člena ZPP dolžan tožbi priložiti potrdilo o plačilu dolžne sodne takse zanjo. V 4. odst. istega člena ZPP pa je predpisano, da se šteje tožba za umaknjeno, če tožnik tudi po opominu, ki mu ga pošlje sodišče po predpisih o sodnih taksah, ne plača predpisane takse. Plačilo sodne takse za tožbo tako predstavlja procesno predpostavko za obravnavanje same tožbe, zato v teh primerih ne pride v poštev določba 28. člena ZST, s katero je sicer taksnemu zavezancu, ki ima bivališče v tujini in ki ne plača taksne obveznosti ob nastanku, omogočeno njeno plačilo šele po končanem postopku.
VSL sklep II Cpg 1174/2001
VSL04621
ZIZ člen 55, 57, 58, 58/3, 55, 57, 58, 58/3.
izvršba na podlagi izvršilnega naslova - neobrazložen ugovor
Glede na to, da je upnik skladno s 57. čl. v zvezi s 1. odst. 58. čl. ZIZ v odgovoru na ugovor zanikal ugovorne navedbe, bi dolžnik moral določneje zatrjevati obstoj dogovora o odlogu plačila terjatve, izhajajoče iz izvršilnega naslova. Ni namreč navedel v kolikih rokih in s kakšno zapadlostjo naj bi poravnal svojo obveznost, prav tako pa zgolj hipotetično navaja, da bi do dogovora z upnikom prišlo, vkolikor le-ta zaradi sodnega procesa ne bi bil odsoten.
VDS sklep Pdp 2148/2001
VDS01748
ZIZ člen 6, 270, 6, 270.
Pri izdaji začasne odredbe, ki se nanaša na prepoved razpolaganja z delnicami, mora sodišče najprej ugotoviti vrednost delnic, ter presoditi o sorazmernosti med vrednostjo delnic in višino vtoževane terjatve. V obravnavanem primeru vrednost delnic kar za 20-krat presega vrednost tožbenega zahtevka. Le dejstvo, da nekdo dve leti ni razpolagal z delnicami, še ne zadostuje za zaključek, da mu prepoved razpolage s temi delnicami ne more povzročiti škode.
VSL sklep II Cpg 1183/2001
VSL04620
ZIZ člen 53, 62, 53, 62.
neobrazložen ugovor - verodostojna listina
Dolžnik je v ugovoru zgolj pavšalno navedel le, da se z nedorečenim računom ne strinja, saj le-ta naj ne bi vseboval količnika, po katerem upnik obračunava stroške, zatrjeval pa je tudi, da so mesečni obračuni za posamezne terjatve procentualno različni. Kljub predložitvi računov upnika in novega upravnika, dolžnik ni pojasnil, v čem je slednji preglednejši, niti ni predložil nikakršnih izračunov, ki bi lahko bili podlaga njegovemu ugovoru.
VSL sklep II Cpg 1186/2000
VSL04614
ZIZ člen 53, 62, 62/5, 53, 62, 62/5.
izvršba na podlagi verodostojne listine - neutemeljen ugovor
Dolžnik v ugovoru ni zanikal obveznega članstva v GZS, določenega v 1. odst. 1. čl. Zakona o Gospodarski zbornici Slovenije (v nadaljevanju: ZGSZ) in tudi ne prispevka, ki ga je v ta namen skladno z določbo 1. odst. 20a. čl. ZGZS dolžan plačevati. Obravnavane obveznosti dolžnika pa ne zmanjšuje ugovorna navedba, da sredstva, ki bi jih moral nakazovati upniku, namenja za gospodarsko interesno združenje (GIZ), ustanovljeno s strani družb za upravljanje.
VDS sklep Pdp 2147/2001
VDS01450
ZDR člen 36e, 106, 106/1. ZDSS člen 19, 19/1, 23, 23/3, 19, 19/1, 23, 23/3. ZIZ člen 272, 272/1, 272/2, 272/2-2, 272, 272/1, 272/2, 272/2-2.
samovolja - začasna odredba
Izvršitev nedokončnega sklepa o prenehanju delovnega razmerja (trajni višek in začetek teka odpovednega roka) pomeni samovoljno ravnanje delodajalca. Samo neodločitev delodajalčevega pritožbenega organa o vloženem ugovoru pa še ni mogoče opredeliti za samovoljo.
VDS sklep Psp 162/2000
VDS01757
ZZVZZ člen 62a, 62č, 62a, 62č. ZDSS člen 35, 35/3, 35, 35/3. ZPP člen 182, 182/2, 182, 182/2. Pravila obveznega zdravstvenega zavarovanja člen 89, 89.
Tožnik je uveljavljal sodno varstvo zoper odločbo zavoda o priznanju pravice do tehničnih pripomočkov iz obveznega zdravstvenega zavarovanja, v postopku pred sodiščem pa je dodatno zahteval še pravice iz dodatnega prostovoljnega zdravstvenega zavarovanja (nadstandard A). Sodišče bo moralo razčistiti, kdo je pristojen za odločanje o pravici iz prostovoljnega zdravstvenega zavarovanja in v skladu z ugotovljenim odločiti. S 1.1.1999 je namreč zavod vse postopke v zvezi s prostovoljnim zdravstvenim zavarovanjem prenesel na zavarovalnico.